
********

**ROMÂNIA**

**JUDEŢUL SIBIU**

**MUNICIPIUL MEDIAŞ**

Judeţul Sibiu, 551017, Mediaş, Piaţa Corneliu Coposu nr. 3, Tel: +40 269 803 803, Fax: +40 269 841198

[www.primariamedias.ro](http://www.primariamedias.ro/); e-mail: [primaria@primariamedias.ro](mailto:primaria@primariamedias.ro)

Nr……....

**REFERAT DE APROBARE**

privind actualizarea „Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou”.

În conformitate cu prevederile „Ordonanței de urgență nr. 195/2002 privind circulația pe drumurile publice ” republicată, vehiculele care circulă pe drumurile publice din România, cu excepţia vehiculelor trase sau împinse cu mâna, bicicletelor și trotinetelor electrice, trebuie să fie înmatriculate sau înregistrate și trebuie să poarte plăcuțe cu numărul de înmatriculare sau de înregistrare conform standardelor în vigoare.

Conform „Ordinului 1501/2006, privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor”, Autoritatea competentă pentru înmatricularea autovehiculelor și remorcilor este „Direcția Regim Permise de Conducere și Înmatriculare a Vehiculelor” iar tramvaiele, troleibuzele, mopedele, tractoarele agricole sau forestiere, inclusiv remorcile destinate a fi tractate de acestea, vehiculele lente, precum şi vehiculele cu tracţiune animală, se înregistrează la nivelul primarilor comunelor, oraşelor, municipiilor şi sectoarelor municipiului Bucureşti.

Astfel, ținând cont de prevederile legale menționate anterior, prin HCL nr. 276/ 2022 a fost aprobat „Regulamentul privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou.

Având în vedere că au apărut modificări ale OUG nr. 195/2002 și a faptului că a intrat în vigoare „Ordinul nr. 181/2024, privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor”, care abrogă Ordinul nr. 1501/2006, este necesară actualizarea regulamentului mai sus menționat, în ceea ce privește condițiile și documentele necesare în vederea înregistrării/ radierii din circulație a vehiculelor pentru care există obligativitatea înregistrării, precum și modificarea modelului de plăcuțe cu numere de înregistrare.

Față de considerentele menționate mai sus,


ÎNAINTEZ SPRE APROBARE

Proiectul de hotărâre privind actualizarea „Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou”.

INIȚIATOR

PRIMAR

GHEORGHE ROMAN

********

**ROMÂNIA**

**JUDEŢUL SIBIU**

**MUNICIPIUL MEDIAŞ**

Judeţul Sibiu, 551017, Mediaş, Piaţa Corneliu Coposu nr. 3, Tel: +40 269 803 803, Fax: +40 269 841198

[www.primariamedias.ro](http://www.primariamedias.ro/); e-mail: [primaria@primariamedias.ro](mailto:primaria@primariamedias.ro)

Direcția Tehnică

Compartiment Transport - Energetic

Nr. 2.115 din 10.02.2025

**RAPORT DE SPECIALITATE**

privind actualizarea „Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou”.

În conformitate cu prevederile „Ordonanței de urgență nr. 195/2002 privind circulația pe drumurile publice ” republicată, vehiculele care circulă pe drumurile publice din România, cu excepţia vehiculelor trase sau împinse cu mâna, bicicletelor și trotinetelor electrice, trebuie să fie înmatriculate sau înregistrate și trebuie să poarte plăcuțe cu numărul de înmatriculare sau de înregistrare conform standardelor în vigoare.

Conform „Ordinului 1501/2006, privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor”, Autoritatea competentă pentru înmatricularea autovehiculelor și remorcilor este „Direcția Regim Permise de Conducere și Înmatriculare a Vehiculelor” iar tramvaiele, troleibuzele, mopedele, tractoarele agricole sau forestiere, inclusiv remorcile destinate a fi tractate de acestea, vehiculele lente, precum şi vehiculele cu tracţiune animală, se înregistrează la nivelul primarilor comunelor, oraşelor, municipiilor şi sectoarelor municipiului Bucureşti.

Astfel, ținând cont de prevederile legale menționate anterior, prin HCL nr. 276/ 2022 a fost aprobat „Regulamentul privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou.

Având în vedere că au apărut modificări ale OUG nr. 195/2002 și a faptului că a intrat în vigoare „Ordinul nr. 181/2024, privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor”, care abrogă Ordinul nr. 1501/2006, este necesară actualizarea regulamentului mai sus menționat, în ceea ce privește condițiile și documentele necesare în vederea înregistrării/ radierii din circulație a vehiculelor pentru care există obligativitatea înregistrării, precum și modificarea modelului de plăcuțe cu numere de înregistrare.

Față de cele prezentate mai sus și văzând referatul de aprobare nr. …./………….. și proiectul de hotărâre nr. …./…… și în conformitate cu:

* prevederile art. 129 alin. 1, alin. 2, lit. d), alin. 7 lit. n) din OUG nr. 57/2019 Codul Administrativ, republicat;
* prevederile Capitolului II Procedura înregistrării vehiculelor din Ordinul nr. 181/2024, privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor,
* prevederile art. 11 alin. (11), (12) și (17), art. 12 alin. (1) și (2), art. 14, art. 15 alin. (3) și art. (17) din OUG 195/2002 republicată privind circulația vehiculelor pe drumurile publice.

**Proiectul de Hotărâre poate fi supus dezbaterii Consiliului Local al Municipiului Mediaș, prin care să se aprobe actualizarea „ Regulamentului privind procedura de înregistrare, evidență și radiere a vehiculelor pentru care există obligativitatea înregistrării, de pe raza administrativ-teritorială a municipiului Mediaș și sat aparținător Ighișu Nou.**

Administrator Public, Director Tehnic, Vizat juridic, Ing. Ovidiu Pietraru Ing. Daniela Pușcaș

Întocmit,

Ing. Carmen Văsui